**Nicholas Baptiste** (s. 4. elokuuta 1995 Ottawa, Ontario, Kanada) on kanadalainen jääkiekkoilija, joka pelaa SM-liigajoukkue Tapparassa. Hän on pelipaikaltaan oikea laitahyökkääjä. Baptiste laukoo oikealta. Hän on pelannut urallaan aiemmin myös 47 NHL-ottelua Buffalo Sabresissa tehopistein 7+3=10.

Ura
---

### Seuraura

#### Juniorivuodet

Nicholas Baptiste SM-liigajoukkue Tampereen Ilveksen riveissä kaudella 2021–2022.
Baptiste aloitti jääkiekkoilun joukkueessa kahdeksanvuotiaana. Hänen kasvattajaseuransa on Nepean MHA. Baptiste vietti juniorivuotensa pääasiassa kotikaupungissaan Ottawassa. Hän voitti kaudella 2008–2009 Ottawa Senatorsin 14U-joukkueessa tehoilla 17+9=26 HEO U14:n pudotuspelien maalipörssin ja Baptiste jakoi pistepörssin voiton joukkuetoverinsa Derian Plouffen kanssa. Hän voitti kauden päätteeksi sarjan mestaruuden. Kaudella 2009–2010 Baptiste nousi Senatorsin 15U-joukkueen kapteeniksi. Hän voitti koko HEO U15:n syöttöpörssin 33 syöttöpisteellään. Baptiste voitti myös pudotuspelien piste-, maali- ja syöttöpörssin tehoilla 16+16=32. Hän voitti sarjan mestaruuden. Kaudella 2010–2011 Baptiste toimi Senatorsin 16U-joukkueen kapteenina. Hänet valittiin HEO:n vuoden pelaajaksi.

Sudbury Wolves varasi Baptisten koko OHL:n varaustilaisuuden kuudentena pelaajana kesällä 2011. Hän siirtyi joukkueeseen kaudeksi 2011–2012, jolloin Baptiste pelasi 64 runkosarjaottelua tehopistein 8+19=27 ja neljä playoff-ottelua ilman tehopisteitä. Kaudella 2012–2013 hän oli tehoilla 21+27=48 Wolvesin kolmanneksi paras pistemies. Pudotuspeleissä Baptiste jakoi kolmella osumallaan joukkueen sisäisen maalipörssin voiton Nathan Pancelin ja Dominik Kubalíkin kanssa. Hän edusti Wolvesia kauden aikana myös Junior Club World Cupissa, joka päättyi joukkueen voittoon.

Buffalo Sabres varasi Baptisten kolmannella kierroksella 69. pelaajana NHL:n varaustilaisuudessa 2013. Kaudella 2013–2014 hän nousi Sudbury Wolvesin varakapteeniksi. Baptiste voitti joukkueen sisäisen piste- ja maalipörssin tehoilla 45+44=89, joilla hän jakoi koko OHL:n maalipörssin neljännen sijan Erie Ottersin Connor Brownin ja Guelph Stormin Robby Fabbrin kanssa. Baptiste jakoi myös pistepörssin 11. sijan London Knightsin Chris Tierneyn sekä Windsor Spitfiresia ja Guelph Stormia edustaneen Kerby Rychelin kanssa. Hän voitti myös Wolvesin sisäisen tehotilaston lukemalla +20. Neljännesvälierissä Baptiste voitti joukkueen sisäisen piste- ja syöttöpörssin tehoilla 1+4=5 ja sisäisen tehotilaston lukemalla +2. Hänet valittiin kauden päätteeksi OHL:n kolmanteen tähdistökentälliseen. Baptiste edusti Wolvesia myös Junior Club World Cupissa.

Kesäkuun 2014 vaihteessa Baptiste teki kolmivuotisen NHL-tulokassopimuksen Buffalo Sabresin kanssa. Hän aloitti kauden 2014–2015 kuitenkin Sudbury Wolvesin OHL-joukkueessa, jonka kapteeniksi Baptiste nimettiin. Marraskuussa seura kuitenkin kauppasi hänet Erie Ottersiin vaihdossa hyökkääjä Travis Woodiin, puolustaja Cole Mayoon sekä vuosien 2015 ja 2020 toisen sekä vuosien 2015 ja 2018 kolmannen kierroksen varausvuoroihin. Baptiste eteni joukkueen kanssa aina J. Ross Robertson Cup-finaaleihin saakka, mutta mestaruuden vei lopulta kuitenkin Oshawa Generals otteluvoitoin 4–1.

#### Ammattilaisura

Kaudeksi 2015–2016 Baptiste siirtyi Buffalo Sabresin organisaatioon. Hän pelasi koko kauden AHL-joukkue Rochester Americansissa, jossa Baptisten tulokaskausi toi 64 runkosarjaottelussa tehot 13+15=28. Hän jakoi joukkueen sisäisen maalipörssin toisen sijan Phil Varonen ja William Carrierin kanssa edellään Justin Bailey.

Kesken Sabresin syksyn 2016 NHL-harjoitusleirin Baptiste joutui sivuun selkävamman vuoksi. Hän kuitenkin kuntoutui farmijoukkue Americansin AHL-kauden avaukseen. Tämän jälkeen Baptiste nostettiin Sabresin NHL-joukkueen vahvuuteen, kun Evander Kane ja Jack Eichel joutuivat sivuun. Hän teki NHL-debyyttinsä kauden 2016–2017 kolmannella kierroksella 18. lokakuuta 2016 vieraissa Calgary Flamesia vastaan. Baptiste sai ottelussa jääaikaa 8.50 minuuttia ja hän keräsi teholukeman +1. Baptiste kirjautti NHL-uransa avausmaalin seuraavassa ottelussa 20. lokakuuta 2016 vieraissa Vancouver Canucksia vastaan. Koska kiekko kimposi ensin Canucksin Jack Skilleen ja sitä kautta Alexander Edler potkaisi sen omaan maaliin, niin maali merkittiin Sabresista viimeisimpänä kiekkoon koskeneelle Baptistelle. Hän pelasi NHL:ssä kauden aikana 14 runkosarjaottelua tehopistein 3+1=4. Baptiste pelasi suurimman osan kaudestaan kuitenkin Americansissa. Hän oli tehoilla 25+16=41 joukkueen paras maalintekijä ja kolmanneksi paras pistemies. Kaudesta 2017–2018 Baptiste pelasi vajaat puolet NHL:ssä tehden 33 runkosarjaottelussa tehot 4+2=6. AHL:ssä hän pelasi reilut puolet kaudestaan.

Heinäkuussa 2018 Baptiste teki Sabresin kanssa vuoden mittaisen, kaksisuuntaisen ja 787 500 dollarin arvoisen jatkosopimuksen. Syyskuussa seura asetti hänet siirtolistalle. Koska mikään toinen NHL-seura ei napannut Baptistea vuorokauden kuluessa, hänet lähetettiin Rochester Americansin AHL-joukkueeseen. Ennen kauden alkua lokakuussa Sabres kuitenkin kauppasi Baptisten Nashville Predatorsiin vaihdossa puolustaja Jack Doughertyyn. Hän aloitti kauden 2018–2019 farmijoukkue Milwaukee Admiralsissa. Uudenvuodenaattona Predators nosti Baptisten NHL-vahvuuteensa, mutta hänet lähetettiin kuitenkin jo seuraavana päivänä takaisin farmiin, eikä Baptiste debytoinut Predatorsissa. Helmikuussa 2019 seura kauppasi hänet Toronto Maple Leafsiin vaihdossa myöhemmin päätettävään korvaukseen. Baptiste pelasi loppukauden AHL-joukkue Toronto Marliesissa.

Elokuussa 2019 Baptiste teki vuoden mittaisen AHL-sopimuksen Toronto Marliesin kanssa. Samana syksynä hän osallistui myös Toronto Maple Leafsin NHL-harjoitusleirille. Kesken kauden 2019–2020, helmikuussa 2020 Marlies kauppasi Baptisten Belleville Senatorsiin vaihdossa puolustaja Miles Gendroniin. Tammikuussa 2021 hän teki loppukauden 2020–2021 kattavan AHL-sopimuksen Texas Starsin kanssa oltuaan alkukauden ilman sopimusta. Baptiste nousi joukkueen varakapteeniksi ja hän oli koronavirusrajoitusten lyhentämällä kaudella 12 osumallaan Starsin toiseksi paras maalintekijä Adam Mascherinin jälkeen.

Baptiste siirtyi kaudeksi 2021–2022 vuoden mittaisella sopimuksella SM-liigajoukkue Tampereen Ilvekseen. Hän oli tehoilla 21+14=35 joukkueen paras maalintekijä ja Baptiste jakoi sisäisen pistepörssin kolmannen sijan Les Lancasterin kanssa. Hän jakoi myös koko liigan maalipörssin viidennen sijan neljän muun pelaajan kanssa. Pudotuspeleissä Baptiste oli Ilveksen paras maalintekijä viidellä osumallaan. Hän voitti kauden päätteeksi SM-pronssia.

Kaudeksi 2022–2023 Baptiste siirtyi vuoden mittaisella sopimuksella Saksan DEL-liigan Kölner Haieen. Hän oli pudotuspeleissä kolmella osumallaan joukkueen paras maalintekijä David McIntyren kanssa.

Kaudeksi 2023–2024 Baptiste palasi SM-liigaan ja hän siirtyi vuoden mittaisella sopimuksella Tapparaan.

### Maajoukkueura

Baptiste pelasi alle 18-vuotiaiden MM-kilpailuissa vuonna 2013. Hän jakoi tehoilla 3+5=8 Kanadan sisäisen pistepörssin toisen sijan Morgan Klimchukin kanssa edellään Connor McDavid. Finaaliottelussa Yhdysvaltoja vastaan Baptiste sai syöttöpisteen Frédérik Gauthierin tekemään 3–2-voittomaaliin, joka ratkaisi joukkueelle maailmanmestaruuden. Hän sai ottelussa syöttöpisteen myös Laurent Dauphinin tekemään avausmaaliin. Kanadan turnaus päättyi lopulta pronssiin.

Baptiste edusti myös Canada Ontarion joukkuetta World U-17 Hockey Challengessa vuonna 2012, jolloin hän voitti pronssia.

Muuta
-----

Baptisten pikkuveli Isaiah on pelannut jääkiekkoa puolustajana A-junioriksi asti. Veljesten isä Ralph Baptiste on lähtöisin Haitista ja hän muutti kymmenenvuotiaana Kanadaan.

Baptiste on verrannut itseään pelityyliltään Wayne Simmondsiin ja Ryan Kesleriin. Hän harrasti lapsena myös kanadalaista ja eurooppalaista jalkapalloa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Sudbury Wolves | OHL | 64 | 8 | 19 | 27 | 42 | 4 | 0 | 0 | 0 | 2 |
| 2012–2013 | Sudbury Wolves | OHL | 66 | 21 | 27 | 48 | 44 | 9 | 3 | 1 | 4 | 6 | U18 | 7 | 3 | 5 | 8 | 4 |
| 2013–2014 | Sudbury Wolves **(A)** | OHL | 65 | 45 | 44 | 89 | 59 | 5 | 1 | 4 | 5 | 8 |
| 2014–2015 | Sudbury Wolves **(C)** | OHL | 12 | 6 | 5 | 11 | 8 | – | – | – | – | – |
|  | Erie Otters | OHL | 41 | 26 | 27 | 53 | 18 | 20 | 12 | 11 | 23 | 10 |
| 2015–2016 | Rochester Americans | AHL | 62 | 13 | 15 | 28 | 30 | – | – | – | – | – |
| 2016–2017 | Buffalo Sabres | NHL | 14 | 3 | 1 | 4 | 6 | – | – | – | – | – |
|  | Rochester Americans | AHL | 59 | 25 | 16 | 41 | 34 | – | – | – | – | – |
| 2017–2018 | Buffalo Sabres | NHL | 33 | 4 | 2 | 6 | 14 | – | – | – | – | – |
|  | Rochester Americans | AHL | 36 | 7 | 11 | 18 | 22 | 3 | 1 | 0 | 1 | 2 |
| 2018–2019 | Milwaukee Admirals | AHL | 55 | 12 | 10 | 22 | 14 | – | – | – | – | – |
|  | Toronto Marlies | AHL | 18 | 2 | 5 | 7 | 6 | 13 | 1 | 0 | 1 | 2 |
| 2019–2020 | Toronto Marlies | AHL | 29 | 3 | 6 | 9 | 8 | – | – | – | – | – |
|  | Belleville Senators | AHL | 6 | 1 | 1 | 2 | 2 | – | – | – | – | – |
| 2020–2021 | Texas Stars **(A)** | AHL | 34 | 12 | 11 | 23 | 18 | – | – | – | – | – |
| 2021–2022 | Ilves | SM-liiga | 52 | 21 | 14 | 35 | 41 | 13 | 5 | 0 | 5 | 2 |
| 2022–2023 | Kölner Haie | DEL | 46 | 14 | 20 | 34 | 24 | 6 | 3 | 1 | 4 | 4 |
| 2 kautta | yhteensä | NHL | 47 | 7 | 3 | 10 | 20 | – | – | – | – | – |
| 6 kautta | yhteensä | AHL | 299 | 75 | 75 | 150 | 134 | 16 | 2 | 0 | 2 | 4 |
| 1 kausi | yhteensä | SM-liiga | 52 | 21 | 14 | 35 | 41 | 13 | 5 | 0 | 5 | 2 |
| 1 kausi | yhteensä | DEL | 46 | 14 | 20 | 34 | 24 | 6 | 3 | 1 | 4 | 4 |

Lähteet
-------

* Nicholas Baptiste The Internet Hockey Databasessa (englanniksi)
* Nicholas Baptiste Eurohockey-sivustolla (englanniksi)
* Nicholas Baptiste Legends of Hockey -sivustolla (englanniksi)
* Nicholas Baptiste *Elite Prospects*. Everysport Media Group AB.  (englanniksi)

### Viitteet

1. ↑  Tampereen Ilves Twitterissä *twitter.com*.  22.2.2022. Koovee Hockey Oy. Viitattu 27.2.2022.
2. 1 2 3 4  Duffy, Andrew: From The Natural to The Prospect *PressReader.com*.  30.1.2011. Postmedia Network Inc. Viitattu 21.7.2021. (englanniksi)
3. 1 2 3 4 5 6 7 8 9 10 11  Nicholas Baptiste *Elite Prospects*. Everysport Media Group AB.  (englanniksi)
4. ↑  Elite Prospects - HEO U14 Stats 2008-2009 *eliteprospects.com*. Everysport Media Group AB. Viitattu 21.7.2021. (englanniksi)
5. ↑  Elite Prospects - HEO U15 Stats 2009-2010 *eliteprospects.com*. Everysport Media Group AB. Viitattu 21.7.2021. (englanniksi)
6. ↑  Elite Prospects - Sudbury Wolves *eliteprospects.com*. Everysport Media Group AB. Viitattu 21.7.2021. (englanniksi)
7. ↑  Elite Prospects - OHL Stats 2013-2014 *eliteprospects.com*. Everysport Media Group AB. Viitattu 21.7.2021. (englanniksi)
8. ↑  Elite Prospects - Sudbury Wolves *eliteprospects.com*. Everysport Media Group AB. Viitattu 21.7.2021. (englanniksi)
9. ↑  SABRES SIGN BAPTISTE TO ENTRY-LEVEL DEAL *nhl.com/sabres*.  1.6.2014. Buffalo Sabres. Viitattu 21.7.2021. (englanniksi)
10. ↑  Erie Acquires Nicholas Baptiste from Sudbury *ottershockey.com*.  25.11.2014. Erie, Pennsylvania:  Everysport Media Group AB. Viitattu 21.7.2021. (englanniksi)
11. ↑  Elite Prospects - Rochester Americans *eliteprospects.com*. Everysport Media Group AB. Viitattu 21.7.2021. (englanniksi)
12. ↑  Sabres' Nicholas Baptiste: Suffers lower back injury Friday *thescore.com*. Score Media Ventures Inc. Viitattu 21.7.2021. (englanniksi)
13. ↑  LaBarber, Jourdon: Sabres hope for Baptiste to bring speed to lineup *nhl.com/sabres*.  16.10.2016. EDMONTON:  Buffalo Sabres. Viitattu 21.7.2021. (englanniksi)
14. ↑  Ryndak, Chris: Sharpen Up: October 16, 2016 *nhl.com/sabres*.  16.10.2016. Buffalo Sabres. Viitattu 21.7.2021. (englanniksi)
15. ↑  Buffalo Sabres - Calgary Flames - October 18th, 2016 *NHL.com*.  18.10.2016. National Hockey League. Viitattu 21.7.2021. (englanniksi)
16. ↑  Buffalo Sabres - Vancouver Canucks - October 20th, 2016 *NHL.com*.  20.10.2016. National Hockey League. Viitattu 21.7.2021. (englanniksi)
17. ↑  LaBarber, Jourdon: Sabres unable to capitalize in loss to Vancouver *nhl.com/sabres*.  21.10.2016. VANCOUVER:  Buffalo Sabres. Viitattu 21.7.2021. (englanniksi)
18. ↑  Elite Prospects - Rochester Americans *eliteprospects.com*. Everysport Media Group AB. Viitattu 21.7.2021. (englanniksi)
19. ↑  O'Regan, Baptiste sign 1-year deals *nhl.com/sabres*.  15.7.2018. EDMONTON:  Buffalo Sabres. Viitattu 21.7.2021. (englanniksi)
20. ↑  Pönniö, Toni: NHL-jumbo luottaa edelleen kovaa jälkeä juniorina takoneeseen hyökkääjään – kiinnitti riveihinsä vuoden jatkosopimuksella *nhlsuomi.com*.  15.7.2018. Nordic Sport Media. Viitattu 21.7.2021.
21. ↑  Preds Acquire Forward Nick Baptiste from Buffalo *nhl.com/predators*.  1.10.2018. Nashville, Tenn.:  Nashville Predators. Viitattu 21.7.2021. (englanniksi)
22. ↑  Leinonen, Niko: Jälkijäristys: NHL:ssä hierottiin jälleen vaihtokauppa – Nashville ja Buffalo asialla *suomikiekko.com*.  2.10.2018. Nordic Sport Media. Viitattu 21.7.2021.
23. ↑  Nicholas Baptiste Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 21.7.2021. Viitattu 21.7.2021. (englanniksi)
24. ↑  Toronto Maple Leafs Twitterissä *twitter.com*.  25.2.2019. Toronto Maple Leafs. Viitattu 21.7.2021. (englanniksi)
25. ↑  Marlies Sign Nicholas Baptiste *marlies.ca*.  15.8.2019. Toronto Marlies. Viitattu 21.7.2021. (englanniksi)
26. ↑  Maple Leafs Announce 2019 Training Camp Roster *nhl.com/mapleleafs*.  12.9.2019. Toronto Maple Leafs. Viitattu 21.7.2021. (englanniksi)
27. ↑  Sens trade for Baptiste *bellevillesens.com*.  24.2.2020. Belleville Senators.  Arkistoitu 21.7.2021. Viitattu 21.7.2021. (englanniksi)
28. ↑  Texas Stars Announce Signings of Six Forwards *texasstars.com*.  23.1.2021. CEDAR PARK, Texas:  Texas Stars. Viitattu 21.7.2021. (englanniksi)
29. ↑  Elite Prospects - Texas Stars *eliteprospects.com*. Everysport Media Group AB. Viitattu 21.7.2021. (englanniksi)
30. ↑  Seppä, Lassi: Nicholas Baptiste vahvistaa Ilveksen hyökkäystä *Jatkoaika.com*.  21.7.2021. Jatkoaika r.y. Viitattu 21.7.2021.
31. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 3.6.2022. (englanniksi)
32. ↑  Elite Prospects - Ilves *eliteprospects.com*. Everysport Media Group AB. Viitattu 3.6.2022. (englanniksi)
33. ↑  Koski, Matti: Ilveksessä ihastuttanut maalitykki Nick Baptiste suuntaa Saksaan *Jatkoaika.com*.  4.7.2022. Jatkoaika r.y. Viitattu 5.7.2022.
34. ↑  Elite Prospects - Kölner Haie *eliteprospects.com*. Everysport Media Group AB. Viitattu 25.7.2023. (englanniksi)
35. ↑  Tappara nappasi aiemmin paikalliskilpailijassa tehoilleen Nick Baptisten *Jatkoaika.com*.  22.6.2023. Jatkoaika r.y. Viitattu 25.7.2023.
36. ↑  Elite Prospects - Canada U18 *eliteprospects.com*. Everysport Media Group AB. Viitattu 21.7.2021. (englanniksi)
37. ↑  GAME SUMMARY (pdf) *stats.iihf.com*.  28.4.2013. IIHF. Viitattu 21.7.2021. (englanniksi)
38. ↑  Isaiah Baptiste *Elite Prospects*. Everysport Media Group AB.  (englanniksi)
39. ↑  Warren, Ken: Baptiste: From unlikely hockey background to Buffalo *ottawacitizen.com*.  30.6.2013. NEWARK, New Jersey:  Postmedia Network Inc. Viitattu 21.7.2021. (englanniksi)

Tappara – SM-liiga
1 Heikkinen |
4 Witkowski |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
41 Manninen |
42 Rauhala (**C**) |
43 Ahlroth |
44 Juolevi |
63 Tuulola |
70 Saari |
72 Kontiola |
73 Baptiste |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen